**Ministru kabineta noteikumu projekts**

**“Grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 26.oktobra noteikumi Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (turpmāk – MK noteikumi Nr.997) **nosaka nosacījumus atbalsta piešķiršanai garantiju veidā saimnieciskās darbības veicēju konkurētspējas uzlabošanai.**  Līdz šim MK noteikumu Nr.997 ietvaros izsniegtās aizdevumu garantijas tiek finansētas 2007.-2013.gada plānošanas perioda 2.2.1.4.2.apakšaktivitātes “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.apakšaktivitāte) ietvaros. Atbilstoši Ministru kabineta 2011.gada 2.augusta noteikumiem Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2.apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – MK noteikumi Nr.614) 2.2.1.4.2.apakšaktivitātē ir pieejams publiskais finansējums 25 860 778 *euro*, ko veido   * Eiropas Reģionālās attīstības fonda finansējums 15 290 219 *euro* un valsts budžeta finansējums 3 497 182 *euro*, * kā arī papildus ir pieejamais finansējums 7 073 377 *euro* apmērā, ko veido 2.2.1.4.2.apakšaktivitātē un 2.2.1.1.aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūtie ieņēmumi no brīvo publisko līdzekļu noguldījumiem, * kā arī darbības programmas “Uzņēmējdarbība un inovācijas” papildinājuma 2.2.1.4.1.apakšaktivitātē “Atbalsts aizdevumu veidā komersantu konkurētspējas uzlabošanai” gūto atmaksu publiskā finansējuma daļa.   2016.gada 31.martā 2.2.1.4.2.apakšaktivitātē ir apgūts publiskais finansējums 22 654 955 *euro* (ņemts vērā izmaksātais mezanīna aizdevumu apmērs, attiecinātās vadības izmaksas, kā arī garantijām ir piemērots multiplikators 4). Noslēgto garantiju un mezanīna aizdevumu līgumu apmērs ir 55 158 170 *euro* (garantijām tiek palielināts multiplikators, ko pieļauj portfeļa kvalitāte, lai nodrošinātu, ka 2.2.1.4.2.apakšaktivitātē pieejamais publiskais finansējums netiek apgūts lielākā apmērā, kā pieejams MK noteikumu Nr.614 ietvaros).  Saskaņā ar MK noteikumu Nr.997 27.punktu noteikumu ietvaros atbalstu sniedz līdz 2016.gada 31.maijam. **Lai nodrošinātu aizdevumu garantiju turpmāku pieejamību, līdz ar šī noteikumu projekta spēkā stāšanos garantijas tiks finansētas no 2014.-2020.gada plānošanas perioda darbības programmas “Izaugsme un nodarbinātība” 3.1.1.specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.1.pasākuma “Aizdevumu garantijas” (turpmāk – 3.1.1.1. pasākums) ietvaros pieejamā publiskā finansējuma, kura ietvaros pieejamais Eiropas Reģionālās attīstības fonda finansējuma apmērs ir 20 000 000 *euro,*** no kuriem 3.1.1.1.pasākuma ietvaros būs pieejami 15 000 000 *euro*, jo A/S “Attīstības finanšu institūcija Altum” (turpmāk – sabiedrība Altum) ir pieteikusies Eiropas Stratēģisko investīciju fonda (ESIF) finansējumam (Junkera plāns), kas nozīmē, ka samazināsies deklarējamais ERAF finansējums, jo atbilstoši plānotajiem sadarbības līgumiem ar EIF, Junkera plāna ietvaros tiks segta daļa (līdz 50%) no iespējamajiem sagaidāmajiem zaudējumiem. Tādēļ 5 000 000 *euro* tiks novirzīti plānotajam portfeļgarantijas instrumentam 3.1.1.1.pasākuma “Aizdevumu garantijas” ietvaros, ierosinot izmaiņas gan tirgus nepilnību analīzē, gan darbības programmas „Izaugsme un nodarbinātība” papildinājumā. Minētās programmas ieviešanai nepieciešams izstrādāt arī jaunus MK noteikumus.  Savukārt, lai turpinātu nodrošināt pieejamību saimnieciskās darbības veicējiem aizdevumu garantiju avansa maksājumu saņemšanai Eiropas Savienības fondu finansētu projektu īstenošanai, garantiju saņemšanai kredītu pamatsummas atmaksas atlikšanai spēkā esošo komercbanku vai to meitas sabiedrību finanšu pakalpojumiem, kā arī tādiem projektiem, kas ir saņēmuši atbalstu citu valsts atbalsta programmu vai individuālā atbalsta projekta ietvaros par vienām un tām pašām attiecināmajām izmaksām, vienlaikus ievērojot, ka šādā gadījumā atbalsta intensitāte nepārsniedz Komisijas 2014.gada 17.jūnija Regulas (ES) Nr.[651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.[651/2014](http://eur-lex.europa.eu/eli/reg/2014/651?locale=LV)) (Eiropas Savienības Oficiālais Vēstnesis, 2014.gada 26.jūnijs, Nr. L 187) vai Eiropas Komisijas apstiprinātajā atbalsta programmā, vai individuālajā atbalsta projektā noteikto maksimāli pieļaujamo atbalsta intensitāti, **noteikumu projekts paredz papildus finansējumu MK noteikumu Nr.997 6.12. un 9.2. apakšpunktā un 21.punktā minētajām garantijām nodrošināt no 2.2.1.4.1.apakšaktivitātes “Atbalsts aizdevumu veidā komersantu konkurētspējas uzlabošanai” ietvaros atmaksātā publiskā finansējuma 10 000 000 *euro* apmērā.**  **Savukārt, atbalsta sniegšanai lielajiem saimnieciskās darbības veicējiem**  tiks novirzīts sabiedrības Altum pašu kapitālā pieejamais nacionālais publiskais finansējums, kas veidojies no valsts budžeta, kas tika piešķirts 2007.-2013.gada Eiropas Savienības fondu plānošanas perioda ietvaros darbības programmas “Uzņēmējdarbība un inovācijas” 2.2.1.3.aktivitātes ietvaros, brīvo līdzekļu izvietošanas, kas ir gūti periodā no 11.12.2009. līdz 31.03.2013. Minētais finansējums tika nodalīts garantiju finansēšanai par projektiem, kur saimnieciskais darbības veicējs 2007.-2013.gada plānošanas periodā saņēma finansējumu par vienām un tām pašām attiecināmajām izmaksām citu aktivitāšu ietvaros no valsts, pašvaldības vai Eiropas Savienības līdzekļiem, kā arī 2007.-2013.gada perioda daudzdzīvokļu māju siltumnoturības uzlabošanas pasākumu (turpmāk - DME) garantiju darbības programmas “Infrastruktūra un pakalpojumi” papildinājuma 3.4.4.1.aktivitātes “Daudzdzīvokļu māju siltumnoturības uzlabošanas pasākumi” (turpmāk – 3.4.4.1.aktivitāte) ietvaros finansēšanai, ņemot vērā, ka garantiju saistības tiek pakāpeniski izbeigtas (granti tiek novirzīti komercbanku aizdevumu dzēšanai, atbilstoši samazinās garantiju saistības), ir novērtēts garantiju portfelis un noteikts finansējums, kuru var izmantot jaunām saistībām.  Aizdevumu garantiju īstenošanas nepieciešamību pamato Ekonomikas ministrijas (turpmāk – EM) izstrādātā tirgus nepilnību analīze finanšu pieejamības jomā (prezentēta 2015.gada 30.aprīļa 2014.-2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē (protokola Nr. P-2015/UK/1 6.punkts)) (turpmāk – tirgus nepilnību analīze). **Aizdevumu garantiju pieejamība nodrošinās iespējas saņemt finansējumu tiem saimnieciskās darbības veicējiem, kuriem nepietiekama nodrošinājuma dēļ vai darījuma augstā riska dēļ nav iespējams saņemt finansējumu no komercbankām dzīvotspējīgu projektu īstenošanai.**  Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Komisijas regula Nr.1303/2013) (Eiropas Savienības Oficiālais Vēstnesis, 2013.gada 20.decembris, Nr. L 347) un Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk - Komisijas regula Nr.1407/2013) neierobežo atbalsta sniegšanu saimnieciskās darbības veicējiem, kas atbilst līdzšinēji spēkā esošo MK noteikumu Nr.997 7.2. līdz 7.4.apakšpunktā minētajiem kritērijiem. Piešķirot atbalstu aizdevumu garantiju veidā, sabiedrība Altum veic saimnieciskās darbības veicēja ekonomiskās dzīvotspējas izvērtējumu. Lai neierobežotu potenciālo atbalsta saņēmēju loku un ņemot vērā regulu 1407/2013, **noteikumu projekts paredz, ka aizdevumu garantijas, tostarp MK noteikumu Nr.997 3.², 6.12. un 9.2. apakšpunktā un 21.punktā minētās garantijas, nevar tikt piešķirtas tādiem saimnieciskās darbības veicējiem, kas atbilst Komisijas regulas Nr.1407/2013 4.panta 3.punkta a) apakšpunkta nosacījumiem.** Attiecīgi noteikumu projekts paredz svītrot līdzšinēji spēkā esošo MK noteikumu Nr.997 7.2. līdz 7.3.apakšpunktu.  Saskaņā ar MK noteikumu Nr.997 7.5.apakšpunktu aizdevumu garantijas netiek sniegtas saimnieciskās darbības veicējiem, kuriem saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi. Lai mazinātu publiskā finansējuma zaudējumu riskus garantijas iestāšanas gadījumā, noteikumu projekts paredz, ka minētais nosacījums nav piemērojams, ja tiek pagarināts aizdevumu garantijas termiņš, vienlaikus izpildoties nosacījumam, ka saimnieciskās darbības veicējs uz garantijas termiņa pagarinājuma brīdi ir saņēmis Valsts ieņēmumu dienesta izdotu saistību rakstu.  2014.-2020.gada plānošanas perioda aizdevumu garantiju instruments tiek īstenots darbības programmas “Izaugsme un nodarbinātība” 3.tematiskā mērķa “Uzlabot mazo un vidējo komersantu konkurētspēju” ietvarā.  Komisijas regulas Nr.1303/2013 9.pants paredz, ka Eiropas Reģionālās attīstības fonda finansējums var tikt izmantots noteiktu tematisku mērķu atbalstam (mikro, mazu un vidēju saimnieciskās darbības veicēju atbalstam). Arī atbilstoši Regulas Nr.1303/2013 78.panta 7.punktam atmaksātais finansējums 2007.-2013.gada plānošanas perioda finanšu instrumentos var tikt izmantots vienīgi mazu un vidēju uzņēmumu finansēšanai. **Ņemot vērā ES tiesību aktos minētos ierobežojumus, lielo saimnieciskās darbības veicēju finansēšanai paredzēts** **Attīstības finanšu institūcijai pieejamais nacionālais publiskais finansējums 3 000 000 *euro*.**  Saskaņā ar 2007.-2013.gada plānošanas perioda praksi garantiju instrumenta īstenošanā, komercbanku vai to meitas sabiedrību izsniegto aizdevumu atmaksas termiņš aizdevumu pamatsummas atmaksas pagarinājuma gadījumā indikatīvi ir līdz 15 gadiem. **Lai efektīvi risinātu tirgus nepilnības** un nodrošinātu, ka aizdevumu garantijas termiņš ir atbilstošs komercbanku vai to meitas sabiedrību piešķirtajam investīciju vai apgrozāmo līdzekļu aizdevumu termiņam, **noteikumu projekts paredz, ka garantijas termiņa pagarināšanas gadījumā sīko (mikro), mazo un vidējo saimniecisko darbības veicēju aizdevumu garantijas kopējais termiņš nepārsniedz 15 gadus.** Bruto dotācijas ekvivalenta aprēķins sīkajiem (mikro), mazajiem un vidējiem saimnieciskās darbības veicējiem, pagarinot kopējo aizdevumu garantijas termiņu, netiek mainīts.  **Noteikumu projekts paplašina finanšu pakalpojumu klāstu, paredzot, ka garantijas tiek sniegtas arī komercbanku vai to meitas sabiedrību saimnieciskās darbības veicējiem sniegtajām kredītvēstulēm jeb maksājumu garantijām.** Ar kredītvēstules (maksājumu garantijas) palīdzību atbalsts tiek nodrošināts tādiem Latvijas uzņēmumiem, kas importē preces / pakalpojumus, lai nodrošinātu saimnieciskās darbības veikšanu Latvijā. Kredītvēstule sniedz iespējas saimnieciskās darbības veicējiem nodrošināties pret risku gadījumos, kad piegādātājs nepilda savas piegādes saistības. Komercbanka vai tās meitas sabiedrība veic maksājumu tikai pret piegādes apliecinošiem dokumentiem, ja ir izpildītas visas kredītvēstules prasības.  Ņemot vērā 2014.-2020.gada plānošanas perioda Eiropas Reģionālās attīstības fonda finansējuma izmantošanu aizdevumu garantiju finansēšanai, ir nepieciešams nodrošināt noteikumu projekta atbilstību Komisijas regulā Nr.1303/2013 noteiktajiem finansējuma izlietošanas mērķiem. Attiecīgi noteikumu projekts paredz, ka aizdevumu garantijas var sniegt tādiem MK noteikumu Nr.997 ietvaros paredzētajiem finanšu pakalpojumiem, kas atbilst Komisijas regulas Nr.1303/2013 37.panta 4.punkta nosacījumiem.  **Noteikumu projekts paredz arī garantiju izsniegšanu** darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” **4.2.1.1.specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” publisko finansējumu”** (turpmāk - 4.2.1.1. pasākums) ietvaros. Minētajām garantijām finansējuma apmērs un citi uzraudzības rādītāji paredzēti Ministru kabineta 2016.gada 15.marta noteikumos Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi”, savukārt, noteikumu projekts garantijas piešķiršanas un valsts atbalsta piešķiršanas nosacījumus  Noteikumu projekts paredz garantiju piešķiršanas termiņu līdz 2020.gada 31.decembri, un tas ir noteikts saskaņā ar Komisijas regulas Nr.1407/2013 8.pantu.  Saskaņā ar tirgus nepilnību izvērtējumu, paredzams, ka MK noteikumu Nr.997 ietvaros no Eiropas Reģionālās attīstības fonda finansējuma tiks atbalstīti vismaz 128 saimnieciskās darbības veicēji, kas nodrošina pietiekošu ieguldījumu 3.1.1.specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” iznākumu rādītāju sasniegšanā. Atbilstoši 2014.-2020.gada plānošanas perioda darbības programmai “Izaugsme un nodarbinātība” kopumā minētā mērķa ietvarā ir paredzēts atbalstīt vismaz 114 saimnieciskās darbības veicējus, 3.1.1.1. pasākumā “Aizdevumu garantijas”.  **Noteikumu projekta** 1.²punktā minētā finansējuma ietvaros ir paredzēts atbalstīt vismaz 300 saimnieciskās darbības veicējus.  3.1.1.1. pasākuma īstenošanai sabiedrībai Altum ir pieejams finansējums pārvaldības izmaksu segšanai līdz 2 362 tūkst. *euro* apmērā, kas tiek finansētas no Eiropas Reģionālā attīstības fonda finansējuma, ievērojot Eiropas Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014) 13. panta 2. un 3.punktā noteiktā limita ietvaros un visā 3.1.1.1. pasākuma īstenošanas laikā ir pieejams šo noteikumu 1.¹ punktā ietvaros gūtais atmaksātais publiskais finansējums līdz 8 % apmērā no aizdevumu garantiju fondā ieguldītā kapitāla. **Noteikumu projekta** 1.² punktā minētā finansējuma ietvaros izveidotā garantiju fonda plānotās pārvaldības izmaksas veidotu līdz 1 573 tūkst. *euro*.  Pārvaldības izmaksas tiks noteiktas saskaņā ar sabiedrības Altum programmu pārvaldības izmaksu attiecināšanas metodiku, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" attiecībā uz pārvaldības izmaksu kompensēšanu.  **Sabiedrība Altum nodrošinās šī noteikumu projekta ietvaros īstenojamās atbalsta programmas risku un attiecīgi sagaidāmo zaudējumu izvērtēšanu**, lai ievērotu Attīstības finanšu institūcijas likuma 5.panta otrās daļas 1.punktā un 12.panta trešajā un ceturtajā daļā noteikto. Garantiju instrumenta ietvarā sagaidāmie zaudējumi tiks segti no Eiropas Reģionālās attīstības fonda finansējuma, savukārt sagaidāmie zaudējumi tām garantijām, kuras izsniegtas saskaņā ar MK noteikumu Nr.997 6.12. un 9.2.apakšpunktu un 21.punktu, tiks finansēti no darbības programmas “Uzņēmējdarbība un inovācijas” 2.2.1.4.1.apakšaktivitātes ietvaros “Atbalsts aizdevumu veidā komersantu konkurētspējas uzlabošanai” atmaksātā publiskā finansējuma, savukārt garantijas, kuras izsniegtas MK noteikumu Nr.997 3.² punktā minētajiem saimnieciskās darbības veicējiem segs sabiedrības Altum pieejamais nacionālais publiskais finansējums. Saskaņā ar Attīstības finanšu institūcijas likuma 12.panta trešajā daļā noteikto tiks sagatavots sagaidāmo zaudējumu aprēķins un pirms noteikumu projekta apstiprināšanas Ministru kabinetā minētais izvērtējums tiks apstiprināts sabiedrības Altum valdē un iesniegts izskatīšanai Padomē.  Kopējais risku novērtējums MK noteikumu Nr.997 ietvaros: nepieciešamais finansējums riska segumam, lai finansētu sagaidāmos paredzamos zaudējumus un sagaidāmos neparedzamos zaudējumus (*excpected and unexcpetced losses*) kopā veido līdz 29 440 tūkst. *euro*, kur minēto zaudējumu segumu avots ir 3.1.1.1. pasākuma īstenošanai pieejamais Eiropas Reģionālais attīstības fonda finansējums (līdz 13 813 tūkst. *euro*), šo noteikumu 1.² punktā minētais finansējums (līdz 11 649 tūkst. *euro*), kā arī ieņēmumi no programmas realizācijas (līdz 1 491 tūkst. *euro*) un sabiedrības Altum rezerves kapitāls (2 486 tūkst. *euro*). Minētie aprēķini balstās uz pieņēmumiem, ka MK noteikumu Nr.997 ietvaros tiks izsniegtas līdz 800 garantijas, kur izsniegtais garantiju apjoms veidotu līdz 138 200 tūkst. *euro*. Plānotais 3.1.1.1. pasākuma ietvaros izveidotā garantiju fonda darbības termiņš: 2030.gads un šo noteikumu 1.² punktā minētā finansējuma ietvaros izveidotā garantiju fonda darbībās termiņš: 2027.gads.  Pēc plānoto līgumu ar Eiropas Investīciju fondu noslēgšanas iepriekš minētie aprēķini par sagaidāmajiem zaudējumiem, kā arī sabiedrības Altum pārvaldības izmaksām, tiks pārrēķināti, ievērojot minētajos līgumos noteikto par zaudējumu segšanas principiem un apjomiem. |
| 3. | Projekta izstrādē iesaistītās institūcijas | EM, sabiedrība Altum |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķa grupa ir mikro, mazie, vidējie komersanti un lauksaimniecības pakalpojumu kooperatīvās sabiedrības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.  Noteikumu projekta īstenošanu nodrošinās sabiedrība Altum.  Noteikumu projekts paredz pozitīvu ietekmi uz tautsaimniecību, jo nodrošina turpmāku pieejamību aizdevumu garantijām. Tiek nodrošināti labvēlīgāki nosacījumi saimnieciskās darbības veicējiem aizdevumu garantiju saņemšanai, jo (1) noteikumu projekta ietvarā tiek vienkāršoti finanšu grūtību kritēriji, (2) tiek paplašināts garantēto finanšu pakalpojumu klāsts un (3) noteikts ilgāks aizdevumu garantijas termiņa pagarinājums. |
| 3. | Administratīvo izmaksu monetārs novērtējums | Sabiedrībai Altum vadības izmaksas tiks finansētas atbilstoši Komisijas regulas Nr. 1303/2013 42.pantam. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:   1. Komisijas regula Nr.1407/2013 2. Komisijas regula Nr.1303/2013; 3. Komisijas regula Nr.480/2014. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šādas Eiropas Savienības tiesību aktu prasības:  1) Komisijas 2013.gada 18.decembra Regula (EK) Nr.1407/2013 par Līguma 87. un 88.panta piemērošanu de minimis atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);  2) Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013) (Eiropas Savienības Oficiālais Vēstnesis, 2013. gada 20.decembris, Nr. L 347).  3) Komisijas 2014.gada 3.marta regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014.gada 213.maijs, Nr. L 138/5). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1301/2013 3.panta 3.punkts | Noteikumu projekta 11.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1303/2013 37.panta 4.punkts | Noteikumu projekta 20.punkts | *Ieviesta pilnībā* | *Neparedz stingrākas prasības* |
| Komisijas regulas Nr.480/2014 4.panta 1.punkts | Noteikumu projekta 11.punkts | *Ieviesta pilnībā* | *Neparedz stingrākas prasības* |
| Komisijas regulas Nr.1407/2013 8.pants | Noteikumu projekta 32.punkts | *Ieviests pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Regula Nr.1407/2013 rīcības brīvību neparedz. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas EM un sabiedrība Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Tirgus nepilnību analīzes, kas pamato paralēlo aizdevumu instrumenta ieviešanas nepieciešamību, izstrādes laikā EM veica konsultācijas ar nozares pārstāvjiem, tajā skaitā Latvijas Komercbanku asociāciju, komercbankām un komersantiem u.c. |
| 3. | Sabiedrības līdzdalības rezultāti | Izstrādāti šādi dokumenti   1. Tirgus nepilnību analīze; 2. Paralēlo aizdevumu instrumenta ieviešanas nosacījumi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM un Altum. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III. un IV. sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

24.05.2016. 15:58

2972

G.Sniedziņš

Tel.: 67013044

e-pasts: [gatis.sniedzins@em.gov.lv](mailto:gatis.sniedzins@em.gov.lv)